Luna Maya Sugeng (Lahèr 26 Agustus 1983) arowa artis binè’, model, tokang nyanyè bân pangosaha sè abhângsa Inḍonèsia.

Karèr

Karèr Akting/Modelling 
Luna ngawwâlli karèrra dhâddhi model pamèlèan majalah Aneka Yess! 1999, bân ollè juara favorit arèya juara #3 abhereng settong angkatan kalabân Luna Maya bâkto rowa arèya Fanny Fabriana bân Fera Feriska sè sampè’ satèya pakghun aktif è lingkunga entertainment. Saampona rowa, Lua ollè kasempatân dhâddhi model iklan, majalah sampè’ sala sèttongnga kaloar è video klip Cool Colors  kalabân ombhul “Satu Yang Pasti” è taon sè padâ. Terros alanjut ngèssè’è video klip kalompo’ musik Naff è lagu “Yang Tak Pernah Bisa Mencintaimu” è taon 2000, bân Sheila on 7 è lagu “Sahabat Sejati”. Saampona arowa, Luna agabung è lingkungan modeling è “Look Model Indonesia” bân dhâddhi sala settong model sè sukses è jhâmanna. Saampona sukses dhâddhi model, è taon 2004, Luna nyoba’ è lingkungan akting lèbât filem awwâlla dhâddhi perran pendukung anyama Barbara lèbât filem 30 Hari Mencari Cinta sè èsutradaraaghi Upi Avianto bân masok ka ḍâlem filem sè kapèng duwâ’ dhâdhâp horror pertamana ḍâlem perrana dhâddhi Mina lèbât filem Bangsal 13 abhâreng Endhita sè èsutradaraè Ody C. Harahap. Tak abit ḍâri filem sè 2 dâteng polè tabâran amaèn filem, Luna agghâl ka filem Brownies è taon settong sè apèrran dhâddhi Astrid bân èsutradaraè Hanung Bramantyo maskè tak angghâl bânnyak è filem kasebbhut. Tak abit ḍâri filem sè 3 kasebbhut, è taon settong, Luna langsumg masok ka lingkungan sinetron  kalabhân ombhul Kau dan Aku jughân Indra Bruggman, bân Ferry Irawan bân cokop sukses è panayanganna.

Nyamana sajen tègghi è lingkungan hiburân Inḍonèsia, saampona Luna aperran dhâddhi Cecilia Arriany è filem Cinta Silver sareng Restu Sinaga, Catherine Wilso, Christian Sugiono, bân bânnya’ polè sè laèn. Bânnè karo amaèn, Luna toman angghâl è video klip lagu sè dhâddhi Original Soundtrack dark filem kasebbhut sè èghibâ almarhum Glenn Fredly kalabân ombhul lagu Kisah Romantis è bân bâkto roa cè’ rammèna sampè nyamana Luna sajen tègghi, polè ḍâri album Soundtrack kasebbhut cè’ suksessè è pasaran è taon roa. Saampona roa, Luna angghâl ḍâlem filem Ruang, Pesan dari Surga, Jakarta Undercover, bân bânnya’ polè sè laèn. Perranna dhâddhi Kinasih (dâlem filem Ruang sè èsutradaraè Teddy Soeriaatmadia), bân Vikitra dâlem filem Jakarta Undercover sè èsutradaraè Lance), ollè pan-brâmpan nominasi è ajang penghargaan  filem nasional bergengsi, kadhi MTV Indonesia Movie Awards, untuk  nominasi kategori “Most Favourite Actress” dalèm filem Ruang è taon 2006, bân 2007 dâlem filem Pesan Dari Surga, pas Indonesia Movie Awards 2007 untuk nominasi kategori “Pemeran Utama Wanita Terbaik dan Pemeran Utama Terfavorit” dâlem filem Ruang, Festival Filem Bandung 2007 untuk nominasi kategori “Pemeran Utama Terpuji” dâlem filem Jakarta Undercover sarta Luna ollè nominasi è filem ajang pamuncak palèng tèngghi è perfileman Inḍonèsia Piala Citra Festival Inḍonèsia 2006 (dâlem filem Ruang) bân Festival Film Inḍonèsia 2007 (dâlem filem Jakarta Undercover) untuk kategori Pemeran Utama Wanita Terbaik. Bânnya’ Prestasi sè è kaollè Luna sè pas aghâbây Luna kapèlè dhâddhi sala settong pembawa obor è lalampan Olimpiade 2008.

Saampona arowa, sampè satèya Luna pakghun aktif berakting è filem lajâr lebâr, jhughân eksis è lingkungan sinetron bân aktif è lingkungan iklan sè anyama bân tokang ngibâ pan-brâmpan acara tipi, dhâddhi sutradara bân dhâddhi produsen è pan-brâmpan vidio klip, filem pèndâ, bân lajâr lebâr, ajhâlânaghi bisnis sè sampè satèya aktif bân akembhâng.

Karèr anyanyi 
Bânni karo lingkungan perran bân model sè èrangkep bi’Luna, polanaLuna paḍa nyumbhâng soarana dâlem lagu Tema Euro 2008 kalabân ombhul Play, sareng Dewi Sandra bân Sandra Dewi.

Saampona kolaborasi na rowa, Luna abâli ngalakonè kolaborasi, yakni kalabân Dide, sè aropaaghi katoa band Hijau Daun. Arowa kabbhi anyanyi lagu sè aombhul Suara (Ku Berharap) sè aransemen polè dâlem versi dangdut. Lagu arèya dhâddhi album lagu otama untuk filemma sè aombhul Janda Kembang. Salaènna arowa, Luna paḍâ alako è bidang penyutradaraan  kalabân asutradaraè filem pandek sè aombhul Suci and The City, single vidio klip sè ènyanyiaghi bi’ Dhea Ananda kalabân ombhul Kau Tak Setia--- Luna paḍâ dhâddhi produser untuk album anyarra sarta vidio klip ḍâri Grup Musik Malka.

È bulân April 2010, Luna sè èteptepaghi bi’ Indonesia’s Showbiz Insiders dhâddhi #1 Highest Paid TV Star 2009 bân #3 Highest Paid Actress 2009, untuk pèng settongnga alako sareng mantan kekasih, Ariel ḍâlem iklan Lux versi couple.

È bulân Nopèmber è taon settong, Luna tampil dhâddhi bintang tamu è mini konser Cinta Silver sè ènyanyiaghi bi’ Glenn Fredly, sè lakar khusus mendedikasikan konser kasebbhut untuk Luna bân sutradara Erwin Arnada. È konser kasebbhut, Luna maca puisi cinta.

Karèr hosting bân juri 
Karèr hosting Luna è molaè ḍâri ngèssè’è acara è RCTI è taon 2005 yakni Cinema-Cinema, saampona rowa Luna èkaparcajâè untuk ngèssè’è acara variety show sitcom komedi è Trans TV yakni Extravaganza è taon 2006 kalabân Tora Sudiro, Aming bân bânnya’ sè laèn polè. Saampona rowa Luna ollè kasempatân untuk ngibâ acara live dhâ’adhâ’na kalabân Nirina Zubir, Aming bân Ringgo Agus Rahman dâlem acara malam peganugerahan pertama Indonesia Movie Awards è taon 2007. Saampona rowa è taon 2008, Luna ngibâ acara musik pagi “Dahsyat” kalabân Raffi Ahmad bân almarhum Olga Syahputra. Dahsyat lomayan sukses sacara rating  tipi sè malolo ollè rating 1 bâkto penayanganya dhâddhi acara pagi bân perna ollè share rating sè perna nyeddhing angka 85%, sè madhâddi Dahsyat ollè rating palèng tengghi è salanjhânga sajhârâ program pagi è RCTI. Dân polè è ajang prestisius pertelevisian Indonesia yakni Panasonic Gobel Awards,Dahsyat cokop jhâjâ bân malolo unggul kalabân molè ngibâ piala dâlem kategori Program Musik & Variety Show Terfavorit salama 8 taon aghilir ḍâri taon 2010-2017. Dân karna Dahsyat, Luna ollè pangakoan ḍâri masyarakat sè nyènggu’tipi kalabân ollè nominasi è Panasonic Awards 2009, bân Panasonic Gobel Awards 2010 untuk kategori Presenter Musik & Variety Show Terfavorit namong, kala ka kancana dhibi’yakni almarhum Olga Syahputra. Saampona ḍâri program-program sè kasebbhut è attas, termasok Dahsyat sè dhâddhi konco’ karèr hosting Luna kalabân Raffi Ahmad bân almarhum Olga Syahputra rowa sè aghâbây molaè bannya’ tabârân kalakoan hosting ka Luna, bân ka sè tello’. Sampè’satèya Luna pakghun malolo aktif è lingkungan hosting bân pakghun terros ngibâ pan-brâmpan acara tipi.

È nopèmber 2020, Luna è todhu dhâddhi host bân juri  otama ḍâri acara realitas bân kompetisi modeling Indonesia’s Next Top Model sè è tayangngaghi bi’ NET. Sampè’satèya acara rèya ollè tèllo’ mosèm.

Karèr ­produser/penyutradaraan 
Salaènna dhâddhi artis binè’, model, hosting, Luna perna nyoba masok ka lingkungan produser/penyutradaraan kadhi dhâddhi associate producer è filem sè è perrannaghi Luna dhibi’ è Jakarta Undercover, Luna padâ malebâr bâng-bâng è bidang penyutradaraan kalabân è awwâlli kalabân filem pandhâ’ sè aombhul Suci ant The City, sè è perrannaghi bi’ Jian Batari bân artis binè’ senior Nani Widjaya sè filem pandhâ’ arèya è pa noro’ ḍâlem ajang LA Indie Movie 2009 sè è katoaè bi’ maestro perfileman Inḍonèsia Garin Nugroho kalabân para rekan artis lakè’ sè noro’ dhâddhi sutradara filem pandhâ’ jhughân kadhi Luna è ajang kasebbhut yakni Lukman Sardi, Wulan Guritno, Desta, Indra Birowo, Sigi Wimala, Olga Lydia, bân Ringgo Agus Rahman. Salaènna è medium filem pandhâ’, Luna paḍâ andik kasempathân menyutradarai pan-brâmpan single vidio klip tokang nyanyi terkenal kadhi Andien pas bâḍâ jhughân sè è nyanyiaghi bi’ Dhea Ananda kalabân ombhul  Kau Tak Setia – Luna paḍâ atindak dhâddhi produser untuk album anyarra, sarta vidio klip ḍâri grup music Malka.

Tak karo arowa, è taon 2013 Luna abâli nyutradaraè, aproduserrè filem omnibus kalabân Sigi Wimala kalabân segmen Piano, bân Ilya Sigma kalabân segmen Otot (sè noro’ abhânto Luna aproduserrè) sè aombhul Pintu Harmonika.Luna nyutradaraè segmen sè èberri’ombhul Skors sè è perrannaghi bi’ Barry Prima, Natasya, Abigili bân laènna.

Saamponna lingkungan penyutradaraan abek abit tak ajâlân, è taon 2021 beri’, Luna abâli polè nyutradaraè, tapè dhâddhi sutradara tamuy è 1-2 episode, bân Luna ajabat dhâddhi produser kreatif kalabân Hestu Saputra è WeTV Original Series Ustad Milenial sè è perrannaghi bi’ Prilly Latuconsina, Arbani Yasiz, Umay Shahab bân bânnyak laènna.

Karèr Bisnis 
Luna andik brand kalambhi anyama Luna Habbit sè jâghâ sajjhek taon (2015) èbâbâna PT Ritel Luna Makmur.

Tak sampè’ èjiya, Luna pan-brâmpan kalè mukka’ bisnis kakanan sala settongnga arèya Macama kadhi rice bowl bân cokop akembang sampè’ satèya.

Saamponna kakana bân fashion, è (2019) Luna paḍâ ajhâjhâl untuk kerjasama kalabân Marcel Lukman arilis brand kecantikan anyama Nama Beauty. Nyama rèya èpèlè untuk ngarghâi kecantikan è tèyap babinè’ bân ngajhâk untuk tampil percaya diri. Lip Cream dhâddhi bârâng pertama sè èrilis bân satèya marè ajhuwâl pan-brâmpan kosmetik laèn bân skin care. Bân bisnissè rèya paḍâ kadhi bisnis kakanan bân fashionna paḍâ akembang sampè’ satèya.

È taon (2023), Nama Beauty  mokka’ gerai pertamana è Pondok Indah Mall.

Luna Maya paḍâ sajen terjun ka bisnis produksi media bân hiburan kalabân majhâghâ TS (Travel Secret) Media. Tak kadhibi’, Luna akondhâng kancana dhâdhâp rekanna Marianne Rumartir, bâḍâ pan-brâmpan rekan sè laèn, bân sè kaduwâ ngibâ acara sè hadir è TS Media arèya TS Talks.

Kontroversi 
Artikel otama: Skandal vidio porno Ariel

È nga’-tengnga’na bulân Junè 2010, publik è pa-heboh kalabân nyèbarra vidio pornografi sè lanjhângnga pan-brâmpan mènnit sè nampillaghi adegan syur Luna Maya terros è sosol vidio kapèng duwâ’ sè è perrannaghi Cut Tari sè prappa’na alako hubungan seks kalabân vokalis band Paterpan (satèya Noah), Ariel. Pakar Telematika Roy Suryo aocak, duwâ’ vidio seks  asalla ḍâri kamera sè paḍâ ḍâri perangkat handphone jenis komunikator kalabân dual kamera sè è kaghâbây antara taon 2006-2007.

Pihak polis netteppaghi Ariel otabâ Nazril Irham tersangka. Saamponna Ariel, polisi netteppaghi Luna bân Cut Tari, tersangka. Maskè ahèrra karo Ariel sè è penjara buntut  ḍâri nyebbarra vidio porno sè awalla Ariel matao vidio rowa ka kancana, terros è salèn sampè’ nyebbar loas.

Status tersangka Luna bân Cut Tari terros ajhâlân sampè 2018. Hakim nolak permohonan  sè kaduwâ prappa’na ngajuwwaghi praperadilan, status rèya berlaku sampè’ kadar.

Sombher